"यूएसए टूडे" की एक समीक्षा में, क्लॉडिया पुइग टिप्पणी करती हैं कि ""अगस्त रश" सभी लोगों के लिए नहीं है, लेकिन अगर आप इसके यादगार संगीत और दृश्य काव्यत्मकता के लय और बेइतंहा भावनात्मक कहानी में डबते हैं, तो यह असरदार होगी। " "द हॉलीवुड रिपोर्टर" ने फिल्म की सकारात्मक समीक्षा की है, अखबार लिखता है कि "कहानी संगीतकारों और संगीत कैसे लोगों को जोड़ता है इस बारे में है, इसलिए कंपोज़र मार्क मन्सिना और पैंस ज़िमर द्वारा रचित फिल्म के स्कोर और गाने, अविश्वसनीय कहानी को काव्यात्मक खूबसूरती प्रदान करते हैं।"

समीक्षा एकत्रकर्ता रॉटेन टोमैटोज पर, 110 समीक्षाओं के आधार पर, 36% आलोचकों ने फिल्म की सकारात्मक समीक्षा की। "आमरायः क्षमतावान कलाकारों के होने के बावजूद अगस्त रश फिल्म के निर्देशन अत्धिक भावुकता के कारण फीका पड़ गया।" मेटाक्रिटिक पर, 27 समीक्षाओं के आधार पर फिल्म का औसत स्कोर 100 में से 38 था।

"सैन फ्रांसिस्को क्रॉनिकल" की पैम ग्रेडी फिल्म को "एक बेहूदा संगीत संगीतमय नाटक" करार देते हैं। ग्रेडी कहती हैं "पूरी कहानी हास्यास्पद है" और "ढेरों संयोग, व्यवहार और प्रेरणा तर्क से परे हैं और किरदार इतने हल्के तरीके से बुने गए हैं अधिकतर कलाकारों के साथ इंसाफ नहीं हो पाया है।" वह आगे कहती हैं "फिल्म का अंत मुझे बिल्कुल भी प्रभावित नहीं किया। उन्होंने बाकी चीजों पर बहुत मेहनत किया लेकिन यह अचानक से खत्म हो जाती है और फिल्म अधूरी लगती है।" comingsoon.net के डगलस एडवर्ड ने कहा, "बहुत जल्दी पता चल गया कि फिल्म बहुत ही काल्पनिक और पूर्वानुमानित है, जो हृदय को झकझोरने की बहुत कोशिश करती है।"

रोजर एबर्ट ने फिल्म को यह कहते हुए तीन स्टार दिया, "भावुकता से सराबोर फिल्म, लेकिन इससे कुछ और उम्मीद थी।"

जमीला गेविन ने फिल्म की तुलना डिकेंस की "ओलिवर ट्विस्ट" और "कोरम बॉय" से की। 

कथानक
समीक्षा
वाणिज्यिक
स्वीकार्यता